CELEX: 62008CA0475
Language: el
Date: 2009-12-03 00:00:00
Title: Υπόθεση C-475/08: Απόφαση του Δικαστηρίου (έκτο τμήμα) της 3ης Δεκεμβρίου 2009 — Ευρωπαϊκή Επιτροπή κατά Βασιλείου του Βελγίου (Παράβαση κράτους μέλους — Οδηγία 2003/55/ΕΚ — Εσωτερική αγορά φυσικού αερίου — Οριστικός ορισμός διαχειριστών δικτύου — Απόφαση απαλλάσσουσα από την εφαρμογή ορισμένων διατάξεων της οδηγίας αυτής τις νέες μεγάλες εγκαταστάσεις φυσικού αερίου — Υποχρεώσεις δημοσιεύσεως, διαβουλεύσεως και κοινοποιήσεως)

30.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/14
            
         Απόφαση του Δικαστηρίου (έκτο τμήμα) της 3ης Δεκεμβρίου 2009 — Ευρωπαϊκή Επιτροπή κατά Βασιλείου του Βελγίου
   (Υπόθεση C-475/08) (1)
   
   (Παράβαση κράτους μέλους - Οδηγία 2003/55/ΕΚ - Εσωτερική αγορά φυσικού αερίου - Οριστικός ορισμός διαχειριστών δικτύου - Απόφαση απαλλάσσουσα από την εφαρμογή ορισμένων διατάξεων της οδηγίας αυτής τις νέες μεγάλες εγκαταστάσεις φυσικού αερίου - Υποχρεώσεις δημοσιεύσεως, διαβουλεύσεως και κοινοποιήσεως)
   2010/C 24/22
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: M. Πατακιά και B. Schima)
   
      Καθού: Βασίλειο του Βελγίου (εκπρόσωποι: C. Pochet, J. Scalais και O. Vanhulst, δικηγόροι)
   
      Αντικείμενο
   
   Παράβαση κράτους μέλους — Παράλειψη θεσπίσεως όλων των αναγκαίων διατάξεων προς συμμόρφωση με τα άρθρα 7, 11, 18 σε συνδυασμό με το άρθρο 25, παράγραφος 2, καθώς και το άρθρο 22, παράγραφος 3, στοιχεία δ' και ε', και παράγραφος 4, της οδηγίας 2003/55/ΕΚ του Ευρωπαϊκού Κοινοβουλίου και του Συμβουλίου, της 26ης Ιουνίου 2003, σχετικά με τους κοινούς κανόνες για την εσωτερική αγορά φυσικού αερίου και την κατάργηση της οδηγίας 98/30/ΕΚ (ΕΕ L 176, σ. 57) — Έλλειψη ορισμού διαχειριστών των δικτύων μεταφοράς και διανομής υγροποιημένου φυσικού αερίου — Έλλειψη υποχρεώσεως δημοσιεύσεως της αποφάσεως που απαλλάσσει από την εφαρμογή της οδηγίας τις νέες μεγάλες εγκαταστάσεις φυσικού αερίου — Έλλειψη υποχρεώσεως διαβουλεύσεως με άλλα κράτη μέλη ή άλλες ρυθμιστικές αρχές που ενδιαφέρουν οι περιπτώσεις διασυνδέσεως των υποδομών αυτών
   
      Διατακτικό
   
   Το Δικαστήριο αποφασίζει:
   
               1)
            
            
               Το Βασίλειο του Βελγίου, παραλείποντας να ορίσει οριστικώς διαχειριστές εγκαταστάσεων μεταφοράς, αποθηκεύσεως και υγροποιημένου φυσικού αερίου, όπως προβλέπει το άρθρο 7 της οδηγίας 2003/55/ΕΚ του Ευρωπαϊκού Κοινοβουλίου και του Συμβουλίου, της 26ης Ιουνίου 2003, σχετικά με τους κοινούς κανόνες για την εσωτερική αγορά φυσικού αερίου και την κατάργηση της οδηγίας 98/30/ΕΚ, και παραλείποντας να μεταφέρει στο εσωτερικό δίκαιο το άρθρο 22, παράγραφος 3, στοιχεία δ' και ε', και παράγραφος 4, της οδηγίας αυτής, παρέβη τις υποχρεώσεις που υπέχει από τις διατάξεις αυτές.
            
         
               2)
            
            
               Καταδικάζει το Βασίλειο του Βελγίου στα δικαστικά έξοδα.
            
         
      (1)  ΕΕ C 32 της 07.02.2009.